ประกาศคณะกรรมการข้าราชการฝ่ายศาลปกครองประกาศคณะกรรมการข้าราชการฝ่ายศาลปกครองเรื่องการแบ่งส่วนราชการและอำนาจหน้าที่ของส่วนราชการในสำนักงานศาลปกครอง[๑] โดยที่เป็นการสมควรให้มีการปรับปรุงส่วนราชการและอำนาจหน้าที่ของส่วนราชการในสำนักงานศาลปกครองให้มีความเหมาะสมสอดคล้องกับสภาวการณ์ปัจจุบันยิ่งขึ้นอาศัยอำนาจตามความในมาตรา ๘๔ (๑)แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒และมติคณะกรรมการข้าราชการฝ่ายศาลปกครองครั้งที่ ๑๔๒ - ๗/๒๕๕๖ เมื่อวันที่ ๒๗มิถุนายน ๒๕๕๖ คณะกรรมการข้าราชการฝ่ายศาลปกครอง จึงออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศคณะกรรมการข้าราชการฝ่ายศาลปกครอง เรื่องการแบ่งส่วนราชการและอำนาจหน้าที่ของส่วนราชการในสำนักงานศาลปกครองข้อ ๒ ประกาศนี้ให้ใช้บังคับตั้งแต่วันที่ ๑ตุลาคม พ.ศ. ๒๕๕๖ เป็นต้นไปข้อ ๓ ให้ยกเลิกประกาศคณะกรรมการข้าราชการฝ่ายศาลปกครองเรื่อง การแบ่งส่วนราชการและอำนาจหน้าที่ของส่วนราชการในสำนักงานศาลปกครองลงวันที่ ๑ มิถุนายน ๒๕๕๔ข้อ ๔ ให้แบ่งส่วนราชการในสำนักงานศาลปกครองดังนี้(๑) สำนักประธานศาลปกครองสูงสุด(๒) สำนักงานศาลปกครองสูงสุด(๓) สำนักอธิบดีศาลปกครองกลาง(๔) สำนักงานศาลปกครองกลาง(๕) สำนักงานศาลปกครองในภูมิภาค(๖) สำนักบังคับคดีปกครอง(๗) สำนักวิจัยและวิชาการ(๘) สำนักหอสมุดกฎหมายมหาชน(๙) สำนักประชาสัมพันธ์(๑๐) สำนักการต่างประเทศ(๑๑) สำนักบริหารยุทธศาสตร์(๑๒) สำนักบริหารทรัพยากรมนุษย์(๑๓) สำนักวิทยาการสารสนเทศ(๑๔) สำนักบริหารการเงินและต้นทุน(๑๕) สำนักบริหารทรัพย์สิน(๑๖) สำนักบริหารกลาง(๑๗) สำนักตรวจสอบภายใน(๑๘) สำนักกฎหมาย(๑๙) วิทยาลัยตุลาการและข้าราชการฝ่ายศาลปกครอง(๒๐) วิทยาลัยการยุติธรรมทางปกครองให้วิทยาลัยตุลาการและข้าราชการฝ่ายศาลปกครอง และวิทยาลัยการยุติธรรมทางปกครองดำเนินการตามอำนาจหน้าที่ของแต่ละวิทยาลัยและประสานการดำเนินงานร่วมกันเพื่อให้มีลักษณะของการเป็นสถาบันกระบวนการยุติธรรมทางปกครองซึ่งมีวัตถุประสงค์เพื่อการพัฒนาบุคลากรในกระบวนการยุติธรรมทางปกครองการแบ่งส่วนราชการภายในสำนักงานศาล สำนัก และวิทยาลัยต่าง ๆให้เป็นไปตามที่เลขาธิการสำนักงานศาลปกครองกำหนดเมื่อได้ปรึกษาหารือกับประธานศาลปกครองสูงสุดแล้วข้อ ๕ ส่วนราชการตามข้อ๔ มีอำนาจหน้าที่ ดังนี้๕.๑ สำนักประธานศาลปกครองสูงสุดมีผู้อำนวยการสำนักเป็นผู้บังคับบัญชาและรับผิดชอบการปฏิบัติราชการของหน่วยงานโดยสำนักประธานศาลปกครองสูงสุดมีอำนาจหน้าที่ ดังต่อไปนี้(๑) ศึกษา วิเคราะห์ รวบรวม กลั่นกรองข้อมูลวิชาการข้อกฎหมายและระเบียบที่เกี่ยวข้องเพื่อประกอบการพิจารณาสั่งการการกำหนดนโยบายการบริหารงานของประธานศาลปกครองสูงสุด และการสนับสนุนการปฏิบัติหน้าที่ของผู้บริหารศาลปกครองสูงสุดตุลาการศาลปกครอง และพนักงานคดีปกครอง(๒) ศึกษา วิเคราะห์และเสนอแนะแนวทางการพัฒนาระบบบริหารจัดการคดีของศาลปกครองสูงสุดแนวทางการปฏิบัติงาน การจัดทำแผนบริหารจัดการคดีของตุลาการศาลปกครองสูงสุดการติดตามและรายงานความเคลื่อนไหวของคดีในศาลปกครองสูงสุด(๓) วิเคราะห์เหตุแห่งการฟ้องคดีปกครองเพื่อเสนอแนะแนวทางการปรับปรุงวิธีปฏิบัติราชการต่อหน่วยงานของรัฐที่เกี่ยวข้อง(๔)ดำเนินการสนับสนุนตุลาการศาลปกครองสูงสุดในการพิจารณาและพิพากษาคดี(๕) เสนอความเห็นเบื้องต้นเกี่ยวกับการฟ้องคดีปกครองและการจ่ายสำนวนคดีแก่องค์คณะในศาลปกครองสูงสุด(๖) ศึกษา ค้นคว้าเปรียบเทียบคำพิพากษาและเสนอความเห็นเพื่อประกอบการพิจารณาร่างคำพิพากษาและร่างคำสั่งของศาลปกครองสูงสุดย่อคำวินิจฉัยของศาลปกครองจัดทำระบบสืบค้นและเผยแพร่(๗) ประสานการนำนโยบายไปสู่การปฏิบัติ ติดตามและรายงานผลการดำเนินงานตามนโยบายและดำเนินงานเลขานุการของผู้บริหารศาลและตุลาการศาลปกครองสูงสุด(๘)ดำเนินการเกี่ยวกับงานประชุมของศาลปกครองสูงสุดในส่วนที่เกี่ยวกับคดีและวิธีพิจารณาคดี๕.๒ สำนักงานศาลปกครองสูงสุดมีผู้อำนวยการสำนักงานศาลเป็นผู้บังคับบัญชาและรับผิดชอบการปฏิบัติราชการของหน่วยงานโดยสำนักงานศาลปกครองสูงสุดมีอำนาจหน้าที่ ดังต่อไปนี้(๑)ดำเนินการสนับสนุนตุลาการศาลปกครองสูงสุดในการพิจารณาและพิพากษาคดี(๒) ประสานเชื่อมโยงข้อมูลการบริหารจัดการคดีเพื่อสนับสนุนการปฏิบัติงานของตุลาการศาลปกครองสูงสุด การให้คำปรึกษาแนะนำและตอบข้อหารือเกี่ยวกับการฟ้องคดีปกครอง(๓) ดำเนินการเกี่ยวกับงานรับฟ้อง งานสารบบคดี งานจัดทำหมายคำสั่งและประกาศต่าง ๆ ของศาล รวมทั้งงานธุรการอื่นของศาลปกครองสูงสุด(๔) ดำเนินการเกี่ยวกับการประสานการบังคับคดี๕.๓ สำนักอธิบดีศาลปกครองกลางมีผู้อำนวยการสำนักเป็นผู้บังคับบัญชาและรับผิดชอบการปฏิบัติราชการของหน่วยงานโดยสำนักอธิบดีศาลปกครองกลางมีอำนาจหน้าที่ ดังต่อไปนี้(๑) ศึกษา วิเคราะห์ รวบรวม กลั่นกรองข้อมูลวิชาการข้อกฎหมายและระเบียบที่เกี่ยวข้องเพื่อประกอบการพิจารณาสั่งการ การกำหนดนโยบายการบริหารงานศาลและสนับสนุนการปฏิบัติหน้าที่ของอธิบดีศาลปกครองกลาง(๒) ศึกษา วิเคราะห์และเสนอแนะแนวทางการพัฒนาระบบบริหารจัดการคดีของศาลปกครองกลาง แนวทางการปฏิบัติงานการจัดทำแผนบริหารจัดการคดีของตุลาการศาลปกครองกลางการติดตามและรายงานความเคลื่อนไหวของคดีในศาลปกครองกลาง(๓) เสนอความเห็นเบื้องต้นเกี่ยวกับการฟ้องคดีปกครองและการจ่ายสำนวนคดีแก่องค์คณะในศาลปกครองกลาง(๔) ศึกษา ค้นคว้าเปรียบเทียบคำพิพากษาและเสนอความเห็นเพื่อประกอบการพิจารณาร่างคำพิพากษาและร่างคำสั่งของศาลปกครองกลาง(๕) ประสานการนำนโยบายไปสู่การปฏิบัติติดตามและรายงานผลการดำเนินงานตามนโยบายและดำเนินงานเลขานุการของผู้บริหารศาลปกครองกลาง๕.๔ สำนักงานศาลปกครองกลางมีผู้อำนวยการสำนักงานศาลเป็นผู้บังคับบัญชาและรับผิดชอบการปฏิบัติราชการของหน่วยงานโดยสำนักงานศาลปกครองกลางมีอำนาจหน้าที่ ดังต่อไปนี้(๑) ดำเนินการสนับสนุนตุลาการศาลปกครองกลางในการพิจารณาและพิพากษาคดี(๒) ประสานเชื่อมโยงข้อมูลการบริหารจัดการคดีและข้อมูลทางวิชาการเพื่อสนับสนุนการปฏิบัติงานของตุลาการศาลปกครองกลางจัดทำข้อมูลวิชาการด้านคดีปกครองเพื่อประกอบการประชุม สัมมนา การให้คำปรึกษาแนะนำและตอบข้อหารือเกี่ยวกับการฟ้องคดีปกครองเผยแพร่คำสั่ง/คำพิพากษาและเอกสารทางวิชาการของศาลปกครองกลาง(๓) ดำเนินการเกี่ยวกับงานรับฟ้อง งานสารบบคดี งานจัดทำหมายคำสั่งและประกาศต่าง ๆ ของศาล รวมทั้งงานธุรการอื่นของศาลปกครองกลาง(๔) ดำเนินการเกี่ยวกับการประสานการบังคับคดี๕.๕ สำนักงานศาลปกครองในภูมิภาคมีผู้อำนวยการสำนักงานศาลเป็นผู้บังคับบัญชาและรับผิดชอบการปฏิบัติราชการของหน่วยงานโดยสำนักงานศาลปกครองในภูมิภาคมีอำนาจหน้าที่ ดังต่อไปนี้(๑)ดำเนินการสนับสนุนตุลาการศาลปกครองในภูมิภาคในการพิจารณาและพิพากษาคดี(๒) ดำเนินการเกี่ยวกับการศึกษา วิเคราะห์ รวบรวมและกลั่นกรองข้อกฎหมายและระเบียบที่เกี่ยวข้องเพื่อประกอบการพิจารณาสั่งการของอธิบดีศาลปกครองในภูมิภาคการกำหนดนโยบายการบริหารงานศาล การประสานการนำนโยบายไปสู่การปฏิบัติการสนับสนุนการปฏิบัติหน้าที่ของอธิบดีศาลปกครองในภูมิภาคและงานเลขานุการของผู้บริหารศาลปกครองในภูมิภาค(๓) ศึกษา ค้นคว้าเปรียบเทียบคำพิพากษาและเสนอความเห็นเพื่อประกอบการพิจารณาร่างคำพิพากษาและร่างคำสั่งของศาลปกครองในภูมิภาคติดตามความเคลื่อนไหวของคดีและบริหารจัดการคดี ประสานข้อมูลทางวิชาการเพื่อสนับสนุนการปฏิบัติงานของตุลาการศาลปกครองในภูมิภาคจัดทำข้อมูลวิชาการเพื่อประกอบการประชุม สัมมนา การให้คำปรึกษาแนะนำและตอบข้อหารือเกี่ยวกับการฟ้องคดีปกครอง เผยแพร่คำสั่ง/คำพิพากษาและเอกสารทางวิชาการของศาลปกครองในภูมิภาค(๔) ดำเนินการเกี่ยวกับงานรับฟ้อง งานสารบบคดี งานจัดทำหมายคำสั่งและประกาศต่าง ๆ ของศาล รวมทั้งงานธุรการอื่นของศาลปกครองในภูมิภาค(๕) ดำเนินการเกี่ยวกับการบังคับคดีปกครองตามคำสั่งคำบังคับและหมายบังคับคดีของศาลปกครองในภูมิภาค๕.๖ สำนักบังคับคดีปกครอง มีผู้อำนวยการสำนักเป็นผู้บังคับบัญชาและรับผิดชอบการปฏิบัติราชการของหน่วยงานโดยสำนักบังคับคดีปกครองมีอำนาจหน้าที่ ดังต่อไปนี้(๑) ดำเนินการบังคับคดีปกครองตามคำสั่ง คำบังคับหมายบังคับคดีของศาลปกครองสูงสุดและศาลปกครองกลาง(๒) ติดตามความเคลื่อนไหวของสำนวนบังคับคดีรายงานผลการบังคับคดีแก่ผู้บริหารศาลปกครองและจัดทำข้อมูลวิชาการเกี่ยวกับการบังคับคดีปกครอง(๓)ดำเนินการเกี่ยวกับงานธุรการในส่วนที่เกี่ยวข้องกับการบังคับคดีปกครองงานเก็บรักษาทรัพย์ประเมินราคาทรัพย์ และการขายทอดตลาด๕.๗ สำนักวิจัยและวิชาการมีผู้อำนวยการสำนักเป็นผู้บังคับบัญชาและรับผิดชอบการปฏิบัติราชการของหน่วยงานโดยสำนักวิจัยและวิชาการมีอำนาจหน้าที่ ดังต่อไปนี้(๑) ศึกษา วิเคราะห์ เปรียบเทียบหลักกฎหมายปกครอง กฎหมายมหาชน แนวคำวินิจฉัยคำพิพากษา/คำสั่งศาลปกครองไทยและต่างประเทศเพื่อพัฒนาหลักกฎหมายและกระบวนการยุติธรรมทางปกครอง(๒) ติดตามความเคลื่อนไหวคดีปกครองและข้อมูลทางวิชาการระหว่างประเทศ จัดทำคำแปลสรุปย่อข้อมูลที่เกี่ยวข้องกับวิชาการทางกฎหมายปกครองเพื่อสนับสนุนการปฏิบัติหน้าที่ของตุลาการศาลปกครองและพนักงานคดีปกครอง(๓) ประสานและสนับสนุนการจัดทำวารสารวิชาการศาลปกครองและเอกสารวิชาการที่เกี่ยวกับกระบวนการยุติธรรมทางปกครอง(๔) เผยแพร่ข้อมูลวิชาการทางกฎหมาย แนวคำวินิจฉัย บทความและความเห็นทางวิชาการที่เกี่ยวกับกระบวนการยุติธรรมทางปกครองทั้งภายในและต่างประเทศ๕.๘ สำนักหอสมุดกฎหมายมหาชนมีผู้อำนวยการสำนักเป็นผู้บังคับบัญชาและรับผิดชอบการปฏิบัติราชการของหน่วยงานโดยสำนักหอสมุดกฎหมายมหาชนมีอำนาจหน้าที่ ดังต่อไปนี้(๑) ศึกษา วิเคราะห์พัฒนาระบบและมาตรฐานงานหอสมุดกฎหมายมหาชนงานจดหมายเหตุและพิพิธภัณฑ์ศาลปกครองและจัดทำแผนแม่บทการพัฒนาหอสมุดกฎหมายมหาชน(๒) คัดเลือก จัดหา และให้บริการทรัพยากรสารนิเทศ รวมทั้งจัดทำและให้บริการข้อมูลออนไลน์ด้านกฎหมายมหาชนและกฎหมายอื่นๆ ที่สนับสนุนงานเกี่ยวกับกฎหมายปกครองและการพิจารณาคดีปกครอง(๓) จัดเก็บและอนุรักษ์เอกสารจดหมายเหตุ(๔) ดูแล ให้บริการ และพัฒนาพิพิธภัณฑ์ศาลปกครอง(๕) สนับสนุนและพัฒนาห้องสมุดศาลปกครองในภูมิภาค๕.๙ สำนักประชาสัมพันธ์มีผู้อำนวยการสำนักเป็นผู้บังคับบัญชาและรับผิดชอบการปฏิบัติราชการของหน่วยงานโดยสำนักประชาสัมพันธ์มีอำนาจหน้าที่ ดังต่อไปนี้(๑) ศึกษาวิจัยและประเมินผลเพื่อพัฒนาระบบการประชาสัมพันธ์และเสริมสร้างภาพลักษณ์องค์กรเสนอแนะนโยบายด้านการประชาสัมพันธ์และสื่อสารองค์กรและจัดทำแผนยุทธศาสตร์ด้านการประชาสัมพันธ์ของศาลปกครอง(๒) เผยแพร่และประชาสัมพันธ์ผลงาน ภาพและกิจกรรมเพื่อเสริมสร้างภาพลักษณ์ และความเชื่อมั่นต่อสถาบันศาลปกครองผ่านทางสื่อมวลชนประเมินและวิเคราะห์ข่าวสารที่เผยแพร่ผ่านสื่อต่าง ๆและดำเนินการในฐานะฝ่ายเลขานุการที่ปรึกษาพิเศษด้านประชาสัมพันธ์(๓)บริหารจัดการข้อมูลข่าวสารและดำเนินงานตามกฎหมายว่าด้วยข้อมูลข่าวสารของราชการและดำเนินการในฐานะฝ่ายเลขานุการคณะกรรมการข้อมูลข่าวสารของสำนักงานศาลปกครอง(๔) ผลิตสื่อประชาสัมพันธ์ และจัดนิทรรศการเพื่อเผยแพร่ความรู้แก่ประชาชนรวมทั้งจัดกิจกรรมพิเศษเพื่อการเสริมสร้างพลังเครือข่ายภาคสังคมตลอดจนให้บริการสื่อโสตทัศน์ที่เกี่ยวข้องกับการปฏิบัติงานแก่หน่วยงานในสำนักงานศาลปกครอง๕.๑๐ สำนักการต่างประเทศมีผู้อำนวยการสำนักเป็นผู้บังคับบัญชาและรับผิดชอบการปฏิบัติราชการของหน่วยงานโดยสำนักการต่างประเทศมีอำนาจหน้าที่ ดังต่อไปนี้(๑) ศึกษา วิเคราะห์ และจัดทำแผนยุทธศาสตร์ด้านการต่างประเทศ(๒)ดำเนินการเกี่ยวกับการสร้างเครือข่ายความร่วมมือระหว่างประเทศของประชาคมศาลปกครองหรือองค์กรวินิจฉัยคดีปกครองระหว่างประเทศสมาคมประชาชาติแห่งเอเชียตะวันออกเฉียงใต้และเสริมสร้างความสัมพันธ์อันดีระหว่างประเทศ(๓) ดำเนินการเกี่ยวกับพิธีการ ระเบียบแบบแผนและประเพณีปฏิบัติทางการทูตและทางการกงสุลในการติดต่อสัมพันธ์กับต่างประเทศ(๔) เผยแพร่ข้อมูลข่าวสารของศาลปกครองและสำนักงานศาลปกครองเป็นภาษาต่างประเทศ(๕) สนับสนุนด้านการแปลเอกสารภาษาต่างประเทศและการสื่อสารภาษาต่างประเทศ ในการประชุม การสัมมนา การบรรยาย และโอกาสต่าง ๆของศาลปกครองและสำนักงานศาลปกครอง(๖) ดำเนินการเกี่ยวกับทุนเพื่อการศึกษา ฝึกอบรม ดูงานและสัมมนาทั้งในประเทศและต่างประเทศของตุลาการศาลปกครองและข้าราชการฝ่ายศาลปกครอง(๗)ปฏิบัติงานร่วมกับหรือสนับสนุนการปฏิบัติงานของหน่วยงานอื่นในการติดต่อและประสานงานกับหน่วยงานหรือองค์การระหว่างประเทศ๕.๑๑ สำนักบริหารยุทธศาสตร์มีผู้อำนวยการสำนักเป็นผู้บังคับบัญชาและรับผิดชอบการปฏิบัติราชการของหน่วยงานโดยสำนักบริหารยุทธศาสตร์มีอำนาจหน้าที่ ดังต่อไปนี้(๑) จัดทำข้อเสนอแนะนโยบาย แผนยุทธศาสตร์ แผนปฏิบัติการประจำปี แผนงบประมาณการจัดทำข้อตกลงการปฏิบัติงานระดับหน่วยงาน(๒) พัฒนาระบบบริหารจัดการองค์กรตัวชี้วัดสำหรับการประเมินผลสำเร็จของงาน(๓) ดำเนินการวิเคราะห์ จัดสรร ควบคุม และรายงานการใช้จ่ายงบประมาณ(๔) ติดตามและประเมินผลการปฏิบัติงานตามแผนยุทธศาสตร์ศาลปกครอง ข้อตกลงการปฏิบัติงานระดับหน่วยงานและการจัดทำรายงานผลการปฏิบัติงานประจำปี(๕) จัดทำระบบข้อมูลเพื่อการบริหารของศาลปกครอง เพื่อประโยชน์ในการบริหารจัดการผลงานแก่ผู้บริหารศาลและสำนักงานศาลปกครอง๕.๑๒ สำนักบริหารทรัพยากรมนุษย์มีผู้อำนวยการสำนักเป็นผู้บังคับบัญชาและรับผิดชอบการปฏิบัติราชการของหน่วยงานโดยสำนักบริหารทรัพยากรมนุษย์มีอำนาจหน้าที่ ดังต่อไปนี้(๑) ศึกษา วิเคราะห์ พัฒนาระบบ ระเบียบ หลักเกณฑ์และมาตรฐานการบริหารทรัพยากรมนุษย์ของศาลปกครองและสำนักงานศาลปกครอง(๒) ดำเนินการเกี่ยวกับการพัฒนาโครงสร้างองค์กรการกำหนดมาตรฐานตำแหน่ง และอัตรากำลังของศาลปกครองและสำนักงานศาลปกครอง(๓) ดำเนินการเกี่ยวกับการบริหารงานบุคคลของศาลปกครองและสำนักงานศาลปกครอง(๔)พัฒนาและจัดทำระบบสารสนเทศการบริหารทรัพยากรมนุษย์เพื่อการบริหารจัดการทรัพยากรมนุษย์๕.๑๓ สำนักวิทยาการสารสนเทศมีผู้อำนวยการสำนักเป็นผู้บังคับบัญชาและรับผิดชอบการปฏิบัติราชการของหน่วยงานโดยสำนักวิทยาการสารสนเทศมีอำนาจหน้าที่ ดังต่อไปนี้(๑) ศึกษา วิเคราะห์เพื่อพัฒนาระบบและจัดทำแผนพัฒนาระบบเทคโนโลยีสารสนเทศของสำนักงานศาลปกครองจัดทำข้อกำหนดคุณลักษณะเฉพาะทางเทคนิคด้านระบบงานสารสนเทศระบบคอมพิวเตอร์และอุปกรณ์ระบบเครือข่ายสื่อสารข้อมูล(๒) ศึกษา วิเคราะห์ เพื่อพัฒนาวิธีปฏิบัติ มาตรฐานการบริหารและการให้บริการด้านเทคโนโลยีสารสนเทศประเมินผลและรายงานการดำเนินงานด้านเทคโนโลยีสารสนเทศของสำนักงานศาลปกครอง(๓) ศึกษา วิเคราะห์ ออกแบบ ติดตั้ง ควบคุมบำรุงรักษาอุปกรณ์ระบบเครือข่ายต่าง ๆเครื่องคอมพิวเตอร์แม่ข่ายโปรแกรมระบบปฏิบัติการ เครื่องไมโครคอมพิวเตอร์และอุปกรณ์ต่อพ่วงรวมทั้งควบคุมการจัดเก็บข้อมูลและแฟ้มข้อมูลต่าง ๆ ของสำนักงานศาลปกครอง(๔) สนับสนุนการดำเนินงานให้คำปรึกษาแนะนำการพัฒนาและประยุกต์ใช้เทคโนโลยีสารสนเทศกับหน่วยงานในสังกัดสำนักงานศาลปกครองถ่ายทอดเทคโนโลยีและพัฒนาบุคลากรให้มีความรู้ด้านเทคโนโลยีสารสนเทศ๕.๑๔ สำนักบริหารการเงินและต้นทุนมีผู้อำนวยการสำนักเป็นผู้บังคับบัญชาและรับผิดชอบการปฏิบัติราชการของหน่วยงานโดยสำนักบริหารการเงินและต้นทุนมีอำนาจหน้าที่ ดังต่อไปนี้(๑) ศึกษา วิเคราะห์ เสนอแนะหลักเกณฑ์ แนวทางและมาตรฐานการปฏิบัติงานเพื่อพัฒนาการบริหารระบบต้นทุนผลผลิตและกิจกรรม การบัญชีการบริหารเงินค่าตอบแทนและประโยชน์เกื้อกูลและการบริหารเงินค่าจัดการองค์กรของสำนักงานศาลปกครอง(๒) ควบคุมและตรวจสอบการเบิกจ่ายเงินงบประมาณ เงินเดือนเงินค่าตอบแทนและสวัสดิการของตุลาการศาลปกครองและบุคลากรของสำนักงานศาลปกครอง(๓) จัดทำ วิเคราะห์ และรายงานบัญชีประเภทต่าง ๆ(๔)ดำเนินการเกี่ยวกับงานการเงินในคดีปกครองของศาลปกครองสูงสุดศาลปกครองกลางและงานบังคับคดีปกครอง(๕) ดำเนินการศูนย์ข้อมูลด้านการเงินและต้นทุนผลผลิตและกิจกรรมรวมทั้งให้คำปรึกษาแนะนำ แก้ไขปัญหา ตอบข้อหารือ ข้อปฏิบัติทางการเงินและบัญชี๕.๑๕ สำนักบริหารทรัพย์สินมีผู้อำนวยการสำนักเป็นผู้บังคับบัญชาและรับผิดชอบการปฏิบัติราชการของหน่วยงานโดยสำนักบริหารทรัพย์สินมีอำนาจหน้าที่ ดังต่อไปนี้(๑) ดำเนินการจัดหาวัสดุ ครุภัณฑ์ จัดซื้อ จัดจ้าง จัดหา จ้างเหมาบริการการบริหารสัญญาและตรวจสอบการปฏิบัติตามสัญญา(๒) ควบคุม ดูแลรักษา ซ่อมบำรุงวัสดุ ครุภัณฑ์และยานพาหนะพัฒนาระบบการเบิกจ่าย ยืม - คืน วัสดุ ครุภัณฑ์และการจำหน่ายจ่ายโอนทรัพย์สิน(๓) วางระบบ และดำเนินการบริหารงานอาคารสถานที่รวมทั้งสนับสนุนให้คำปรึกษาแนะนำการบริหารงานอาคารสถานที่แก่สำนักงานศาลปกครองในภูมิภาค(๔) ดำเนินการสำรวจ จัดหาสถานที่ก่อสร้างอาคารที่ทำการถาวรบ้านพักและการจัดหาอาคารที่ทำการชั่วคราวศาลปกครองในภูมิภาค๕.๑๖ สำนักบริหารกลางมีผู้อำนวยการสำนักเป็นผู้บังคับบัญชาและรับผิดชอบการปฏิบัติราชการของหน่วยงานโดยสำนักบริหารกลางมีอำนาจหน้าที่ ดังต่อไปนี้(๑) ดำเนินการเกี่ยวกับงานสารบรรณของสำนักงานศาลปกครอง(๒)ดำเนินการเกี่ยวกับสวัสดิการของบุคลากรศาลปกครองและสำนักงานศาลปกครองงานเลขานุการคณะกรรมการสวัสดิการ กิจกรรมเจ้าหน้าที่สัมพันธ์และนันทนาการต่าง ๆ(๓) ดำเนินการเกี่ยวกับงานประชุมของศาลปกครองและสำนักงานศาลปกครอง งานอำนวยการและประสานราชการงานเลขานุการนักบริหารสำนักงานศาลปกครอง และงานราชการทั่วไป ซึ่งมิได้กำหนดให้เป็นอำนาจหน้าที่ของส่วนราชการใดในสำนักงานศาลปกครอง๕.๑๗ สำนักตรวจสอบภายใน มีผู้อำนวยการสำนักเป็นผู้บังคับบัญชาและรับผิดชอบการปฏิบัติราชการของหน่วยงานโดยสำนักตรวจสอบภายในมีอำนาจหน้าที่ ดังต่อไปนี้(๑) ดำเนินการสอบทานประเมินประสิทธิภาพและประสิทธิผลของระบบการควบคุมภายในและการบริหารความเสี่ยงของสำนักงานศาลปกครอง(๒) ดำเนินการสอบทานความถูกต้องในการปฏิบัติตามกฎ ระเบียบความคุ้มค่าในการใช้งบประมาณ ความถูกต้องเชื่อถือได้ของรายงานการเงินและผลสัมฤทธิ์ในการดำเนินงานตามเป้าหมายรวมทั้งให้คำปรึกษาแนะนำในการพัฒนาระบบงานและระบบบริหารความเสี่ยง๕.๑๘ สำนักกฎหมาย มีผู้อำนวยการสำนักเป็นผู้บังคับบัญชาและรับผิดชอบการปฏิบัติราชการของหน่วยงานโดยสำนักกฎหมายมีอำนาจหน้าที่ ดังต่อไปนี้(๑) ดำเนินการเกี่ยวกับกฎหมาย ระเบียบและข้อบังคับรวมทั้งให้ความเห็นคำปรึกษาแนะนำแนวทางปฏิบัติเกี่ยวกับการดำเนินการตามกฎหมายที่อยู่ในความรับผิดชอบของศาลปกครองและสำนักงานศาลปกครองและดำเนินงานในฐานะหน่วยธุรการกลางตามกฎหมายว่าด้วยการวินิจฉัยชี้ขาดอำนาจหน้าที่ระหว่างศาล(๒)ดำเนินการเกี่ยวกับงานนิติกรรมสัญญาและงานคดีของศาลปกครองและสำนักงานศาลปกครอง(๓)ดำเนินการเกี่ยวกับการเสริมสร้างวินัยและจริยธรรมของบุคลากรสำนักงานศาลปกครอง๕.๑๙ วิทยาลัยตุลาการและข้าราชการฝ่ายศาลปกครองมีผู้อำนวยการวิทยาลัยเป็นผู้บังคับบัญชาและรับผิดชอบการปฏิบัติราชการของหน่วยงานโดยวิทยาลัยตุลาการและข้าราชการฝ่ายศาลปกครองมีอำนาจหน้าที่ ดังต่อไปนี้(๑) พัฒนาระบบ รูปแบบและวิธีการเสริมสร้างความเชี่ยวชาญให้แก่บุคลากรศาลปกครองและสำนักงานศาลปกครอง(๒)กำหนดทิศทางและแผนยุทธศาสตร์การพัฒนาบุคลากรศาลปกครองและสำนักงานศาลปกครองตลอดจนติดตามและประเมินผลการดำเนินงานตามแผนยุทธศาสตร์(๓) จัดทำหลักสูตรและบริหารโครงการฝึกอบรมสัมมนาบุคลากรศาลปกครองและสำนักงานศาลปกครองรวมทั้งดำเนินการประเมินผลและจัดทำรายงานผลการฝึกอบรมสัมมนา(๔) พัฒนารูปแบบการใช้เทคโนโลยีสื่อการเรียนรู้รวมทั้งผลิตสื่อโสตทัศน์และให้บริการสื่อโสตทัศน์เพื่อพัฒนาบุคลากรศาลปกครองและสำนักงานศาลปกครอง(๕)ดำเนินการในฐานะฝ่ายเลขานุการคณะกรรมการสถาบันกระบวนการยุติธรรมทางปกครอง๕.๒๐ วิทยาลัยการยุติธรรมทางปกครองมีผู้อำนวยการวิทยาลัยเป็นผู้บังคับบัญชาและรับผิดชอบการปฏิบัติราชการของหน่วยงานโดยวิทยาลัยการยุติธรรมทางปกครองมีอำนาจหน้าที่ ดังต่อไปนี้(๑) จัดทำแผนยุทธศาสตร์การพัฒนานักบริหารของส่วนราชการ หน่วยงานอื่นๆ และเจ้าหน้าที่ของรัฐที่จำเป็นต่อกระบวนการยุติธรรมทางปกครองรวมทั้งกำกับและติดตามประเมินผลการดำเนินงานตามแผนยุทธศาสตร์(๒) ศึกษา วิเคราะห์ เพื่อพัฒนาระบบ รูปแบบและวิธีการให้ความรู้เกี่ยวกับกระบวนการยุติธรรมทางปกครองและวิธีปฏิบัติราชการที่ดี(๓) จัดการฝึกอบรม สัมมนา ให้ความรู้เกี่ยวกับกระบวนการยุติธรรมทางปกครองและส่งเสริมการเรียนรู้วิธีปฏิบัติราชการที่ดีให้แก่หน่วยงานและคณะบุคคลต่างๆ เจ้าหน้าที่ของรัฐนักบริหารของส่วนราชการ และหน่วยงานอื่น ๆที่เกี่ยวข้องกับกระบวนการยุติธรรมทางปกครอง(๔) ดำเนินการในฐานะฝ่ายเลขานุการคณะกรรมการสถาบันกระบวนการยุติธรรมทางปกครองข้อ ๖ ให้เลขาธิการสำนักงานศาลปกครองเป็นผู้รักษาการตามประกาศนี้ประกาศณ วันที่ ๑๒ กรกฎาคม พ.ศ. ๒๕๕๖หัสวุฒิวิฑิตวิริยกุลประธานศาลปกครองสูงสุดประธานกรรมการข้าราชการฝ่ายศาลปกครองปริยานุช/ผู้จัดทำ๕ สิงหาคม ๒๕๕๖ณัฐพร/ผู้ตรวจ๕ สิงหาคม ๒๕๕๖[๑] ราชกิจจานุเบกษาเล่ม ๑๓๐/ตอนที่ ๖๙ ก/หน้า ๑๔/๒ สิงหาคม ๒๕๕๖